b'\n_START_ARTICLE_\nPeitekuvaus\n_START_PARAGRAPH_\nPeitekuvauksella tarkoitetaan topologiassa topologisen avaruuden X jatkuvaa surjektiivista kuvausta p:C \xe2\x86\x92 X, miss\xc3\xa4 C on toinen topologinen avaruus, jolla on se ominaisuus, ett\xc3\xa4 kaikilla X:n alkioilla x on olemassa avoin ymp\xc3\xa4rist\xc3\xb6 U siten, ett\xc3\xa4 U:n alkukuva kuvauksessa p on yhdiste erillisist\xc3\xa4 avoimista joukoista, joista kukin kuvautuu kuvauksessa p homeomorfisesti U:lle._NEWLINE_Peiteavaruutta kutsutaan toisinaan my\xc3\xb6s peitteeksi. Peitekuvauksen C\xe2\x86\x92X maalijoukkoa C sanotaan X:n peiteavaruudeksi. Jokaisesta X:n alkion x alkukuvaa kutsutaan s\xc3\xa4ikeeksi. Yleens\xc3\xa4 kommutoivissa kaavioissa C asetetaan X:n yl\xc3\xa4puolelle, jolloin p osoittaa "alasp\xc3\xa4in". T\xc3\xa4t\xc3\xa4 sanotaan kuvauksen nostoksi, tai tarkemmin, p-nostoksi._NEWLINE_Erikoistapauksena saadaan avoin peite,  miss\xc3\xa4 C on erillinen yhdiste avoimista joukoista X\xe1\xb5\xa2. Mielivaltaisen joukon S peite on erikoistapaus, kun S:ss\xc3\xa4 on m\xc3\xa4\xc3\xa4ritelty diskreetti topologia, eli mielivaltainen S:n osajoukko on avoin.'